

**"Қазақстан Республикасының Парламентi Iс Басқармасының Автошаруашылығы" республикалық мемлекеттiк кәсiпорнын құру туралы**

Қазақстан Республикасы Үкiметiнiң Қаулысы 1998 жылғы 11 ақпандағы N 95

      Ақмола қаласындағы Қазақстан Республикасы Парламентiнiң басшылары мен депутаттарына, сондай-ақ Қазақстан Республикасының Парламентi аппараттарының қызметкерлерiне автокөлiк қызметiн көрсету мақсатында Қазақстан Республикасының Үкiметi қаулы етедi:   
      1. Шаруашылық жүргiзу құқығында "Қазақстан Республикасының Парламентi Iс Басқармасының Автошаруашылығы" республикалық мемлекеттiк кәсiпорны (бұдан әрi - Кәсiпорын) құрылсын.   
      2. Қазақстан Республикасы Президентiнiң Iс Басқармасы Кәсiпорынға қатысты мемлекеттiк меншiк құқығы субъектiсiнiң функциясын жүзеге асыратын уәкiлеттi орган болып айқындалсын.   
      3. Кәсiпорынның негiзгi мiндетi:   
      Қазақстан Республикасы Парламентiнiң басшылары мен депутаттарына, сондай-ақ Қазақстан Республикасының Парламентi аппараттарының қызметкерлерiне автокөлiк қызметiн көрсетуге байланысты қызметтi жүзеге асыру болып табылады деп белгiленсiн.   
      4. Уәкiлеттi орган бiр ай мерзiмде Кәсiпорынның жарғысын бекiтсiн және Кәсiпорынды әдiлет органдарында тiркесiн.   
      5. Қазақстан Республикасының Әдiлет министрлiгi Кәсiпорын мемлекеттiк тiркеуден өткен соң белгiленген тәртiппен Кәсiпорынды Республикалық мемлекеттiк кәсiпорындардың тiзбесiне енгiзу туралы қаулының жобасын әзiрлесiн және оны Қазақстан Республикасының Үкiметiне енгiзсiн.

     Қазақстан Республикасының

       Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК